Vaivara kirik

Vaivara Maarja kirik oli Vaivara kihelkonnakirik, mida kasutas Vaivara Maarja kogudus. 

Vaivara kihelkonna algne puust kirik põletati 1657. aastal Vene-Rootsi sõjas. Uus ristikujuline puukirik ehitati 1744. aastal."Vaivara". // Eesti evangeeliumi luteriusu kirikud. Koostajad Bruno Ederma, Asta Jaik. Konstantin Jaiki Kirjastus. Tartu 1939. Lk 84

Uue kivikiriku ehitus algas 1775. aastal, ehitati Laagna ja Vaivara mõisniku Karl von Sieversi kulul. Vaivara Maarja kirik pühitseti 10. juulil 1776. Kirikus oli 425 istekohta.

Kirik hävis Nõukogude–Saksa sõja lahingute käigus. 1941. aastal sai kannatada kiriku torn, purunes katus ja osaliselt lagi. 1944. aasta Sinimägede lahingu ajal lasi kiriku puruks Nõukogude suurtükivägi, sest kiriku tornis oli Saksa vaatluspost."Vaivara kirik". // Ida-Virumaa pärandkultuurist. Narva 2010. Lk 176–177 Kirik põles seest tühjaks koos kogu kirikusisustuse ja muu varaga, mis oli sinna toodud. Koolijuhataja August Martin oli lasknud kiriku käärkambrisse viia ka kooli mööblit, hinnalisemaid õppevahendeid, kooli ja valla dokumente jms.Virve Orav. "Vaivara kirikuküla". // Matkateed Narva lähistel ehk Vaivara radadel. Olion. Tallinn 1991. Lk 41

Kirikust ega ka ümbritsenud Vaivara kirikumõisast pole säilinud ühtegi ehitusosa, sest 1950. aastatel lammuttai lõplikult kiriku ja kirikumõisa jäänused. Kiriku asukohta on püstitatud mälestuskivi.Huviväärsused. Vaivara Sinimägede Muuseum, vaadatud 23. jaanuaril 2026

Vaata ka
Kirikuküla (Vaivara)
Vaivara kirikumõis
Vaivara vana kalmistu

 Viited 

Kirjandus
"Vaivara". // Eesti evangeeliumi luteriusu kirikud. Koostajad Bruno Ederma, Asta Jaik. Konstantin Jaiki Kirjastus. Tartu 1939. Lk 84
Virve Orav. "Vaivara kirikuküla". // Matkateed Narva lähistel ehk Vaivara radadel. Olion. Tallinn 1991. Lk 39–41
"Vaivara kirik". // Ida-Virumaa pärandkultuurist. Narva 2010. Lk 176–177

Välislingid
"Vaivara kirik (Vaivara Maarja kirik)". Foto: Jaan Kristin, umbes 1910. aastate I pool.	Eesti Ajaloomuuseum, AM N 5642:203
"Vaivara kiriku altar". Iisaku Kihelkonna Muuseum, IM F 2424:5
"Vaivara kiriku sisevaade". Iisaku Kihelkonna Muuseum, IM F 2425:28
Kristjan Luhamets. Koguduse lugu. Vaivara. e-kirik.eelk.ee, 10. november 2022

Kategooria:Vaivara kihelkond
Kategooria:Narva-Jõesuu linn
Kategooria:Virumaa kirikud
Kategooria:Ida-Viru maakonna kirikud
Kategooria:Eesti endised kirikud